
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.211/2020 privind prelungirea aplicării unor măsuri de protecţie socială adoptate în conextul răspândirii coronavirusului SARS-CoV-2, precum şi pentru modificarea Ordonanţei de urgenţă a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, trimis cu adresa nr. PLx. 82/2021, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor organice.

	PREŞEDINTE,

Bogdan – Iulian HUŢUCĂ
	PREŞEDINTE,

Oana Silvia ŢOIU

RAPORT COMUN 

asupra proiectului de Lege pentru aprobarea Ordonanței de urgență a Guvernului nr.211/2020 privind prelungirea aplicării unor măsuri de protecție socială adoptate în contextul răspândirii coronavirusului SARS-CoV-2, precum şi pentru modificarea Ordonanței de urgență a Guvernului nr.132/2020 privind măsuri de sprijin destinate salariaților şi angajatorilor în contextul situației epidemiologice determinate de răspândirea coronavirusului SARS-CoV-2, precum şi pentru stimularea creșterii ocupării forței de muncă
În conformitate cu prevederile art. 94 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci și Comisia pentru muncă şi protecție socială au fost sesizate, spre dezbatere pe fond, în procedură de urgență, cu proiectului de Lege pentru aprobarea Ordonanței de urgență a Guvernului nr.211/2020 privind prelungirea aplicării unor măsuri de protecție socială adoptate în contextul răspândirii coronavirusului SARS-CoV-2, precum şi pentru modificarea Ordonanței de urgență a Guvernului nr.132/2020 privind măsuri de sprijin destinate salariaților şi angajatorilor în contextul situației epidemiologice determinate de răspândirea coronavirusului SARS-CoV-2, precum şi pentru stimularea creșterii ocupării forței de muncă.

Senatul, în calitate de primă Cameră sesizată, a adoptat proiectul de lege în şedinţa din data de 01 februarie 2021.  

Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.
La întocmirea raportului s-a avut în vedere: 
· avizul favorabil al Consiliului Legislativ (nr.1224/3.12.2020)

· avizul Consiliului Economic şi Social (nr.10635/5.11.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/84/17.02.2021)

· avizul favorabil al Comisiei pentru egalitatea de şanse pentru femei şi bărbaţi (nr.53/16.02.2021)

· avizul favorabil al Comisiei pentru sănătate şi familie
(nr.4c-10/52/23.02.2021)

· punctul de vedere al Guvernului pe amendamente, prezentat în cadrul dezbaterilor.

Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.211/2020 prin care se prelungeşte până la 30 iunie 2021 acordarea indemnizaţiilor prevăzute de art.XI şi XV din Ordonanţa de urgenţă a Guvernului nr.30/2020, precum şi aplicarea prevederilor actelor normative care modifică şi/sau completează ori care cuprind dispoziţii care privesc aplicarea prevederilor Ordonanţei de urgenţă a Guvernului nr.30/2020. Pentru corelarea reglementărilor, se propune şi prelungirea aplicării prevederilor Ordonanţei de urgenţă a Guvernului nr.120/2020. 

De asemenea, prezentul proiect de act normativ reglementează şi modificarea unor prevederi din cuprinsul Ordonanţei de urgenţă a Guvernului nr.132/2020.

În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru muncă şi protecţie socială şi-au desfăşurat lucrările online în ședințe separate.

Membrii Comisiei pentru muncă şi protecţie socială au dezbătut proiectul de lege în şedinţele din 18 şi 23 februarie 2021. Membrii Comisiei pentru buget, finanţe şi bănci au dezbătut proiectul de Lege,  cu prezenţă fizică şi online, în ziua de 4 martie 2021.

La lucrările Comisiei pentru muncă şi protecţie socială şi-au înregistrat prezenţa 20 de deputaţi, din totalul de 21 de membri ai comisiei, iar la lucrările Comisiei pentru buget, finanţe şi bănci deputații şi-au înregistrat prezența conform listei de prezenţă.
La dezbaterile Comisiei pentru muncă şi protecţie socială au participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, în calitate de invitaţi:

· dl Lucian Heiuş – Secretar de Stat, Ministerul Finanţelor Publice

· dna Maria Mareş – preşedinte, Agenţia Naţională pentru Ocuparea Forţei de Muncă

· dna Tania Grigore - director, Ministerul Muncii și Protecției Sociale

· dl Dumitru Costin - președinte, Blocul Național Sindical

· dl Bogdan Hossu - președinte, CNS „Cartel Alfa”

· dl Cristian Mihai - reprezentant, Blocul Național Sindical

· dna Steluţa Enache - reprezentant, Blocul Național Sindical

· dl Corneliu Bențe - reprezentant, Uniunea Generală a Industriașilor din România

· dl Eduard Floria - reprezentant, Confederația Patronală Concordia

· dl Radu Burnete - reprezentant, Confederația Patronală Concordia

· dl Marius Eftimie - reprezentant, Confederația Patronală Concordia.

La dezbaterile Comisiei pentru buget, finanţe şi bănci a participat, în calitate de invitat, din partea Ministerului Muncii şi Protecției Sociale domnul Cătălin Boboc – secretar de stat şi din partea Ministerului Finanțelor Publice domnul Lucian Heiuş – secretar de stat.
În urma dezbaterii proiectului de lege şi a opiniilor exprimate, membrii celor două comisii au hotărât, cu majoritate  de voturi, să propună plenului Camerei Deputaţilor raportul comun de adoptare a proiectului de Lege proiectului de Lege pentru aprobarea Ordonanţei de urgenţă a Guvernului nr.211/2020 privind prelungirea aplicării unor măsuri de protecţie socială adoptate în conextul răspândirii coronavirusului SARS-CoV-2, precum şi pentru modificarea Ordonanţei de urgenţă a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, cu amendamentele admise prezentate în Anexa nr. 1.
Amendamentul respins se regăsește în Anexa nr. 2.
În raport cu obiectul şi conţinutul său, proiectul de lege face parte din categoria legilor organice.
	    PREŞEDINTE,
Bogdan – Iulian HUŢUCĂ
	PREŞEDINTE,
Oana Silvia ŢOIU

	SECRETAR,

Iulius Marian FIRCZAK
	SECRETAR,
Tudor POLAK


	Şef serviciu

Giorgiana Ene
Consilier parlamentar

Vasilica Popa
	Şef birou 
Lidia Vlădescu

Consilier parlamentar 
Camelia Revenco

Consultant parlamentar 
Cristina Turcu


Anexa nr. 1
AMENDAMENTE ADMISE

În urma examinării, Comisiile propun adoptarea proiectului de lege cu următoarele amendamente:
	Nr. crt.
	Text

act normativ de bază
	Text

ordonanţa de urgenţă
	Text

adoptat de Senat
	Text propus de comisii
(autor amendament)
	Motivare



	1. 
	__
	__
	Titlul legii

Lege pentru aprobarea Ordonanţei de urgenţă a Guvernului nr. 211/2020 privind prelungirea aplicării unor măsuri de protecţie socială adoptate în contextul răspândirii coronavirusului SARS-CoV-2, precum şi pentru modificarea Ordonanţei de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă
	Nemodificat 
	

	2. 
	__
	__
	Articol unic. - Se aprobă Ordonanţa de urgenţă a Guvernului nr. 211 din 4 decembrie 2020 privind prelungirea aplicării unor măsuri de protecţie socială adoptate în contextul răspândirii coronavirusului SARS-CoV-2, precum şi pentru modificarea Ordonanţei de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României, Partea I, nr. 1189 din 7 decembrie 2020.


	Art.I. - Se aprobă Ordonanţa de urgenţă a Guvernului nr. 211 din 4 decembrie 2020 privind prelungirea aplicării unor măsuri de protecţie socială adoptate în contextul răspândirii coronavirusului SARS-CoV-2, precum şi pentru modificarea Ordonanţei de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României, Partea I, nr. 1189 din 7 decembrie 2020, cu modificările şi completările ulterioare, cu următoarele modificări şi completări:

Autori: membrii comisiilor

	Pentru corelare tehnico-legislativă cu modificările propuse.

	3. 
	__
	Art. I. - (1) Prevederile art. XI şi XV din Ordonanţa de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, aprobată cu modificări şi completări prin Legea nr. 59/2020, cu completările ulterioare, se acordă până la 30 iunie 2021, pentru toate domeniile de activitate prevăzute de Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, cu modificările şi completările ulterioare.

(2) Prevederile actelor normative care cuprind dispoziţii ce privesc aplicarea prevederilor Ordonanţei de urgenţă a Guvernului nr. 30/2020, aprobată cu modificări şi completări prin Legea nr. 59/2020, cu completările ulterioare, se aplică în continuare, pe toată perioada prevăzută la alin.(1).


	__
	Nemodificat 
	

	4. 
	__
	Art.II. - La articolul unic din Ordonanţa de urgenţă a Guvernului nr. 120/2020 privind instituirea unor măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, publicată în Monitorul Oficial al României, Partea I, nr. 658 din 24 iulie 2020, alineatul (3) se modifică şi va avea următorul cuprins:

"(3) Măsura prevăzută la alin. (1) se aplică pe toată perioada în care activitatea este suspendată, dar nu mai târziu de data de 30 iunie 2021."
	__
	Nemodificat 
	

	5. 
	__
	Art.III. - Ordonanţa de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României, Partea I, nr. 720 din 10 august 2020, cu completările ulterioare, se modifică după cum urmează:


	__
	1. La articolul III, partea introductivă se modifică şi va avea următorul cuprins:

„Art.III. - Ordonanţa de urgenţă a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României, Partea I, nr. 720 din 10 august 2020, aprobată cu modificări şi completări prin Legea nr.282/2020, cu completările ulterioare, se modifică şi se completează după cum urmează:”

Autori: membrii comisiilor

	Pentru respectarea exigențelor impuse de normele de tehnică legislativă.

	6. 
	Art.1. - (1) Prin derogare de la prevederile art. 112 alin. (1) din Legea nr. 53/2003 - Codul muncii, republicată, cu modificările şi completările ulterioare, în condiţiile legii, în cazul reducerii temporare a timpului de muncă, determinate de instituirea stării de urgenţă/alertă/asediu, în condiţiile legii, pe perioada stării de urgenţă/alertă/ asediu, precum şi pe o perioadă de până la 3 luni de la data încetării ultimei perioade în care a fost instituită starea de urgenţă/alertă/asediu, angajatorii au posibilitatea reducerii timpului de muncă a salariaţilor cu cel mult 50% din durata zilnică, săptămânală sau lunară, prevăzută în contractul individual de muncă, cu informarea şi consultarea sindicatului, a reprezentanţilor salariaţilor sau a salariaţilor, după caz, anterior comunicării deciziei salariatului.


	1. La articolul 1, alineatele (1), (2) şi (9) vor avea următorul cuprins:

"Art. 1. - (1) Prin derogare de la prevederile art. 8 alin. (1) şi art. 112 alin. (1) din Legea nr. 53/2003 - Codul muncii, republicată, cu modificările şi completările ulterioare, în cazul reducerii temporare a activităţii determinate de instituirea stării de urgenţă/alertă/asediu, în condiţiile legii, angajatorii au posibilitatea reducerii timpului de muncă al salariaţilor cu cel mult 80% din durata lunară calculată prin raportare la durata prevăzută în contractul individual de muncă, cu informarea şi consultarea sindicatului, a reprezentanţilor salariaţilor sau a salariaţilor, după caz, anterior comunicării deciziei salariatului.


	__
	2. La articolul III, punctul 1 se modifică şi va avea următorul cuprins: 

«1. Articolul 1 se modifică și va avea următorul cuprins:

„Art.1. - (1) Prin derogare de la prevederile art.112 alin. (1) din Legea nr. 53/2003 - Codul muncii, republicată, cu modificările şi completările ulterioare, în cazul reducerii temporare a timpului de muncă, determinate de instituirea stării de urgenţă/alertă/ asediu, în condiţiile legii, pe perioada stării de urgenţă/alertă/asediu, precum şi pe o perioadă de până la 3 luni de la data încetării ultimei perioade în care a fost instituită starea de urgenţă/alertă/asediu, angajatorii au posibilitatea reducerii timpului de muncă a salariaţilor cu cel mult 80% din durata zilnică, săptămânală sau lunară, prevăzută în contractul individual de muncă.

Autori: membrii comisiilor

	Pentru respectarea exigențelor impuse de normele de tehnică legislativă.

S-a constatat că în perioada stării de alertă/urgență datorată epidemiei de Covid-19, activitățile entităților economice, organizate în condițiile legii, au fost reduse cu mai mult de 50%. Din această cauză, pentru a menține totuși contactul forței de muncă cu angajatorii, precum și faptul că alte state au flexibilizat această măsură chiar până la 100%, apreciem că este necesară extinderea măsurii de reducere a activității de la 50% până la cel mult 80%.



	7. 
	__
	__
	__
	(2) Acolo unde există organizații sindicale îndreptățite să negocieze contract colectiv la nivel de unitate, astfel cum acestea sunt definite în Legea dialogului social nr.62/2011, cu modificările şi completările ulterioare, sau reprezentanți ai salariaților, măsura de reducere a timpului de muncă prevăzută la alin.(1) se ia de angajator cu acordul organizației sindicale îndreptățite să negocieze contractul colectiv ori, în cazul în care aceasta nu există, cu reprezentanții salariaților.

Autori: membrii comisiilor

	

	8. 
	(2) Reducerea timpului de muncă în condiţiile prevăzute la alin. (1) se stabileşte prin decizia angajatorului, pentru o perioadă de cel puţin 5 zile lucrătoare, lunar, angajatorul având obligaţia de stabilire a programului de muncă pentru întreaga lună. Reducerea timpului de muncă se aplică şi în cazul programului de muncă în ture, precum şi în cazul programului de muncă inegal.

	(2) Reducerea timpului de muncă în condiţiile prevăzute la alin. (1) se stabileşte prin decizia angajatorului, pentru o perioadă de cel puţin 5 zile lucrătoare, lunar, angajatorul având obligaţia de stabilire a programului de muncă pentru întreaga lună.


	__
	(3) Reducerea timpului de muncă în condiţiile prevăzute la alin. (1) se stabileşte prin decizia angajatorului, pentru o perioadă de cel puţin 5 zile lucrătoare, cuprinse în perioada de 30 de zile calendaristice, începând cu prima zi de aplicare efectivă a măsurii. Reducerea timpului de muncă se aplică şi în cazul programului de muncă în ture, precum şi în cazul programului de muncă inegal.

Autori: membrii comisiilor

	În condițiile reducerii timpului de muncă este posibil să apară necesitatea reorganizării timpului de muncă. Flexibilizarea conceptului de „luna” sau „lunar” apare necesara in acest context, pentru marii angajatori, dar nu numai, fiind extrem de dificil sa previzioneze inainte de inceperea fiecarei luni calendaristice cauzele care ar putea intrerupe activitatea.  Astfel de cauze pot aparea intempestiv si in totalitate in afara controlului angajatorului, cum ar fi in cazul intreruperilor lanturilor de aprovizionare.



	9. 
	__
	__
	__
	(4) Angajatorul poate modifica programul de muncă ori de câte ori este necesar, cu obligația de a justifica o astfel de modificare, în limitele prevăzute la alin.(2).

Autori: membrii comisiilor
 
	În condițiile reducerii timpului de muncă este posibil să apară necesitatea reorganizării timpului de muncă. Flexibilizarea conceptului de „luna” sau „lunar” apare necesara in acest context, pentru marii angajatori, dar nu numai, fiind extrem de dificil sa previzioneze inainte de inceperea fiecarei luni calendaristice cauzele care ar putea intrerupe activitatea.  Astfel de cauze pot aparea intempestiv si in totalitate in afara controlului angajatorului, cum ar fi in cazul intreruperilor lanturilor de aprovizionare.



	10. 
	(3) Decizia angajatorului privind reducerea timpului de muncă, programul de lucru, modul de repartizare a acestuia pe zile şi drepturile salariale aferente se comunică salariatului cu cel puţin 5 zile înainte de aplicarea efectivă a măsurii.
	__
	__
	(5) Decizia angajatorului privind reducerea timpului de muncă, programul de lucru, modul de repartizare a acestuia pe zile şi drepturile salariale aferente se comunică salariatului cu cel puţin 5 zile înainte de aplicarea efectivă a măsurii.

Autori: membrii comisiilor

	Pentru respectarea exigențelor impuse de normele de tehnică legislativă.

	11. 
	__
	__
	__
	(6) Prin excepție de la prevederile alin.(5), comunicarea către salariat se face cu cel puțin 24 de ore anterior aplicării efective a măsurii, în cazul în care intervine o modificare a programului de lucru determinată de o creștere a activității angajatorului care necesită suplimentarea personalului sau în cazul în care se impune înlocuirea unui salariat care se află în imposibilitatea de a presta activitate conform programului său de lucru.

Autori: membrii comisiilor

	În practică, există posibilitatea ca angajatorul să primească comenzi ocazionale pe care să le onoreze într-un termen scurt, având astfel nevoie să suplimenteze forța de muncă. Astfel, prin acest amendament se urmărește o mai mare flexibilitate pentru angajator în gestionarea activității.

	12. 
	(4) Pe durata reducerii timpului de muncă în condiţiile prevăzute la alin. (1), salariaţii afectaţi de măsură beneficiază de o indemnizaţie de 75% din diferenţa dintre salariul de bază brut lunar prevăzut în contractul individual de muncă şi salariul de bază brut lunar aferent orelor de muncă efectiv prestate ca urmare a reducerii timpului de muncă, în completarea drepturilor salariale cuvenite, calculate la timpul efectiv lucrat.


	__
	__
	(7) Pe durata reducerii timpului de muncă în condiţiile prevăzute la alin. (1), salariaţii afectaţi de măsură beneficiază de o indemnizaţie de 75% din salariul de bază brut lunar aferent orelor de reducere a programului de lucru.

Autori: membrii comisiilor

	Sunt situații excepționale care impun modificarea rapidă a programului de lucru astfel încât să nu mai fie posibilă informarea salariatului cu 5 zile anterior. Intervenția rapidă a salariaților în cazul unui vârf de activitate trebuie să se realizeze imediat fiind și în interesul salariaților o astfel de măsură deoarece este de natură a îmbunătăți situația economică a angajatorului favorizând pe viitor ieșirea din contextul ce a determinat reducerea timpului normal de lucru. La fel, pot exista posturi cheie care nu pot fi lăsate descoperite în cazul în care intervine o situație excepțională ce nu permite salariatului programat să presteze activitatea corespunzătoare, aspect ce impune înlocuirea într-un interval de timp cât se poate de scurt.

Formula actuala a legii nu ia in calcul situatia in care salariatul are absente platite sau neplatite in luna de aplicare reducere program de lucru. In aceste cazuri, prin aplicarea formulei de calcul din lege, salariul brut poate depasi salariul de lunar.

Totodata, se acorda angajatorilor posibilitatea de a face aplicarea prevederilor mai favorabile salariatilor, deja castigate de acestia prin acorduri colective.

Ar trebui luata in vedere situatia concediilor medicale care pot genera un venit marit a celor care o folosesc in contextul Kurzarbeit versus persoanelor fara concedii medicale.



	13. 
	__
	__
	__
	(8) În situaţia în care bugetul angajatorului destinat plăţii cheltuielilor de personal permite, indemnizaţia prevăzută la alin. (7) poate fi suplimentată de angajator cu sume reprezentând diferenţa până la nivelul salariului de bază corespunzător locului de muncă ocupat, fără ca această diferenţă să poată fi decontată conform dispoziţiilor alin.(16).

Autor: deputat Oana Silvia Țoiu


	Pentru a da posibilitatea acelor angajatori care pot să acorde un cuantum mai mare al indemnizaţiei, în scopul menţinerii angajaţilor, mai ales a celor a căror activitate este căutată pe piaţa forţei de muncă.

	14. 
	(5) Indemnizaţia prevăzută la alin. (4) este suportată de angajator, din capitolul aferent cheltuielilor de personal din bugetul de venituri şi cheltuieli al acestuia, şi se achită la data plăţii salariului aferent lunii respective, urmând a se deconta, în cel mult 5 zile de la emiterea deciziei prevăzute la art. 11 alin. (4), din bugetul asigurărilor pentru şomaj după îndeplinirea de către angajator a obligaţiilor declarative şi de plată aferente veniturilor din salarii şi asimilate salariilor din perioada pentru care se face solicitarea în conformitate cu prevederile Legii nr. 227/2015 privind Codul fiscal, cu modificările şi completările ulterioare. Procedura de decontare a sumelor se stabileşte prin hotărâre a Guvernului.

(6) În situaţia în care angajatorul nu recuperează indemnizaţia acordată potrivit alin. (5) de la bugetul asigurărilor pentru şomaj, acesta nu are dreptul de a o recupera de la salariat.

(7) Indemnizaţia prevăzută la alin. (4) reprezintă venit de natură salarială şi este supusă impozitării şi plăţii contribuţiilor sociale, în condiţiile legii. Pentru calculul impozitului pe venit se aplică regulile prevăzute la art. 78 alin. (2) lit. a) din Legea nr. 227/2015, cu modificările şi completările ulterioare.

(8) În situaţia în care, în cursul aceleiaşi luni, salariatul obţine atât venituri din salarii, cât şi indemnizaţia prevăzută la alin. (4), în vederea impozitării, acestea se cumulează, în vederea acordării deducerii personale. Impozitul lunar se determină potrivit prevederilor art. 78 alin. (2) lit. a) din Legea nr. 227/2015, cu modificările şi completările ulterioare.
	
	
	(9) Indemnizaţia prevăzută la alin. (7) este suportată de angajator, din capitolul aferent cheltuielilor de personal din bugetul de venituri şi cheltuieli al acestuia, şi se achită la data plăţii salariului aferent lunii respective, urmând a se deconta, în cel mult 5 zile de la emiterea deciziei prevăzute la art.11 alin.(4), din bugetul asigurărilor pentru şomaj după îndeplinirea de către angajator a obligaţiilor declarative şi de plată aferente veniturilor din salarii şi asimilate salariilor din perioada pentru care se face solicitarea în conformitate cu prevederile Legii nr. 227/2015 privind Codul fiscal, cu modificările şi completările ulterioare. Procedura de decontare a sumelor se stabileşte prin hotărâre a Guvernului.

(10) În situaţia în care angajatorul nu recuperează indemnizaţia acordată potrivit alin. (9) de la bugetul asigurărilor pentru şomaj, acesta nu are dreptul de a o recupera de la salariat.

(11) Indemnizaţia prevăzută la alin. (7) reprezintă venit de natură salarială şi este supusă impozitării şi plăţii contribuţiilor sociale, în condiţiile legii. Pentru calculul impozitului pe venit se aplică regulile prevăzute la art. 78 alin. (2) lit. a) din Legea nr. 227/2015, cu modificările şi completările ulterioare.

(12) În situaţia în care, în cursul aceleiaşi luni, salariatul obţine atât venituri din salarii, cât şi indemnizaţia prevăzută la alin. (7), în vederea impozitării, acestea se cumulează pentru acordarea deducerii personale. Impozitul lunar se determină potrivit prevederilor art. 78 alin. (2) lit. a) din Legea nr. 227/2015, cu modificările şi completările ulterioare.

Autori: membrii comisiilor

	Pentru respectarea exigențelor impuse de normele de tehnică legislativă, în ceea ce priveşte renumerotarea şi trimiterile.

	15. 
	(9) Pe perioada de aplicabilitate a măsurii prevăzute la alin. (1) sunt interzise angajarea de personal pentru prestarea unor activităţi identice ori similare cu cele prestate de către salariaţii al căror timp de muncă a fost redus, precum şi subcontractarea de activităţi desfăşurate de salariaţii al căror timp de muncă a fost redus. Interdicţia se raportează la nivel de filială, sucursală sau alte sedii secundare definite de Legea societăţilor nr. 31/1990, republicată, cu modificările şi completările ulterioare.
	(9) Pe perioada de aplicabilitate a măsurii prevăzute la alin. (1) sunt interzise angajarea de personal pentru prestarea unor activităţi identice ori similare cu cele prestate de către salariaţii al căror timp de muncă a fost redus, precum şi subcontractarea de activităţi desfăşurate de salariaţii al căror timp de muncă a fost redus. Interdicţia se raportează strict la locurile de muncă în care salariaţii îşi desfăşoară efectiv activitatea, situate în perimetrul asigurat de angajator, la nivelul cărora se aplică măsura prevăzută la alin.(1)."

	__
	(13) Pe perioada de aplicabilitate a măsurii prevăzute la alin.(1) este interzisă atât angajarea de personal pentru prestarea unor activităţi identice ori similare cu cele prestate de către salariaţii al căror timp de muncă a fost redus, cât şi subcontractarea activităţilor desfăşurate de salariaţii al căror timp de muncă a fost redus. Interdicţia se raportează la nivel de filială, sucursală sau alte sedii secundare definite de Legea societăţilor nr. 31/1990, republicată, cu modificările şi completările ulterioare, la nivelul cărora se aplică măsura prevăzută la alin.(1). 

Autori: membrii comisiilor
	

	16. 
	__
	__
	__
	(14) Prin excepție de la prevederile alin.(13), este permisă angajarea pentru înlocuirea salariaților al căror program a fost redus în condițiile prevăzute la alin.(1) dacă încetarea contractului individual de muncă are loc în condițiile art. 56, 61 și 81 din Legea nr.53/2003, republicată, cu modificările și completările ulterioare.

Autori: membrii comisiilor

	Pot exista situații, în practică, în care o companie are un singur șofer angajat, iar acesta își dă demisia. În această posibilă speță, activitatea lui nu va putea fi probabil suplinită de cei care fac producție, aceștia neputând lipsi de la program pentru a efectua aprovizionare sau livrare de mărfuri. 

Un alt exemplu: personalul de pază care este autorizat să poarte armă, nu poate fi înlocuit de alți salariați, aceștia nevând permis de port armă.

De asemenea, procesul tehnologic poate impune angajarea unui nou salariat în locul celui plecat, dacă pe procesul de producție ceilalți salariați au alte sarcini care nu pot fi executate în același timp.

Ar putea fi permise re-inoirea de contracte determinate sau inlocuiri exceptionale datorate de absenteismul generat de Covid19.



	17. 
	(10) Pe perioada de aplicabilitate a măsurii prevăzute la alin. (1), salariatul beneficiază de toate celelalte drepturi prevăzute în contractul individual de muncă sau în contractul colectiv de muncă, proporţional cu timpul efectiv lucrat. 

	__
	__
	(15) Pe perioada de aplicabilitate a măsurii prevăzute la alin. (1), salariatul beneficiază de toate celelalte drepturi prevăzute în contractul individual de muncă sau în contractul colectiv de muncă.

Autori: deputați Adrian Solomon, Eugen Neaţă, Irinel Ioan Stativă, Dan Constantin Şlincu, Daniela Oteşanu, Nicolae Pavelescu şi Mirela Elena Adomnicăi 


	Salariatul este considerat cu normă întreagă întrucât art. (1) alin. (1) stabileşte că măsura reducerii timpului de lucru se dispune prin derogare de la art.112 alin. (1) din Codul muncii. Or,  art. 112 alin. (1) din Codul muncii stabileţte ca durata normală a muncii este de 8 ore/zi şi 40 ore/săptămână. 

Derogarea înseamnă ca durata normală a muncii pentru salariatul căruia i se aplică măsura este durata redusă.



	18. 
	(11) Angajatorul poate dispune măsura reducerii timpului de muncă în condiţiile prevăzute la alin.(1) şi (2), cu respectarea prevederilor art.41 alin. (3) lit. f) din Legea nr. 53/2003, republicată, cu modificările şi completările ulterioare, şi poate solicita decontarea indemnizaţiei prevăzute la alin.(4) dacă sunt îndeplinite cumulativ următoarele condiţii:

a) măsura afectează cel puţin 10% din numărul de salariaţi ai unităţii;

b) reducerea activităţii este justificată de o diminuare a cifrei de afaceri din luna anterioară aplicării măsurii prevăzute la alin. (1) sau, cel mult, din luna dinaintea lunii anterioare acesteia cu cel puţin 10% faţă de luna similară din anul anterior. În cazul organizaţiilor neguvernamentale, precum şi al angajatorilor din categoria reglementată de Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr. 182/2016, diminuarea se raportează la veniturile realizate.


	__
	__
	(16) Angajatorul poate dispune măsura reducerii timpului de muncă în condiţiile prevăzute la alin.(1) şi (3) şi poate solicita decontarea indemnizaţiei prevăzute la alin.(7) dacă sunt îndeplinite cumulativ următoarele condiţii:

a) măsura afectează cel puţin 10% din numărul de salariaţi ai unităţii;

b) reducerea activităţii este justificată de o diminuare a cifrei de afaceri din luna anterioară aplicării măsurii prevăzute la alin. (1) sau, cel mult, din luna dinaintea lunii anterioare acesteia, cu cel puţin 10% faţă de luna similară sau faţă de media lunară a cifrei de afaceri din anul anterior declarării stării de urgență/alertă/asediu, respectiv 2019. În cazul organizaţiilor neguvernamentale, precum şi al angajatorilor din categoria reglementată de Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr.182/2016, diminuarea se raportează la veniturile realizate.

Autori: membrii comisiilor
	Pentru respectarea exigențelor impuse de normele de tehnică legislativă.

Pentru aplicarea măsurii în mod efectiv, este necesară raportarea la anul 2019, deoarece activitatea din anul 2020 a fost alterată de efectele pandemiei.

	19. 
	__
	__
	__
	(17) În cazul unei societăţi nou-înfiinţate în perioada 1 ianuarie – 15 martie 2020, şi care are cel puţin un angajat, prin excepţie de la la prevederile alin.(16) lit.b), diminuarea se raportează la cifra de afaceri realizată în luna anterioară aplicării măsurii prevăzute la alin.(1).

Autori: membrii comisiilor

	Prevedere necesară, pentru a da posibilitatea şi noilor angajatori de a beneficia de prevederile prezentei ordonanţe.

	20. 
	(12) Pe perioada aplicării măsurii prevăzute la alin. (1), salariaţii afectaţi de această măsură nu pot efectua muncă suplimentară la acelaşi angajator.

(13) Pe perioada aplicării măsurii prevăzute la alin. (1), salariaţilor afectaţi nu le poate fi redus programul de lucru în temeiul art. 52 alin. (3) din Legea nr. 53/2003 - Codul muncii, republicată, cu modificările şi completările ulterioare.
	
	
	(18) Pe perioada aplicării măsurii prevăzute la alin.(1), salariaţii afectaţi de această măsură nu pot efectua muncă suplimentară la acelaşi angajator.

(19) Pe perioada aplicării măsurii prevăzute la alin.(1), salariaţilor afectaţi nu le poate fi redus programul de lucru în temeiul art. 52 alin. (3) din Legea nr. 53/2003, republicată, cu modificările şi completările ulterioare.

Autori: membrii comisiilor

	Pentru respectarea exigențelor impuse de normele de tehnică legislativă, referitoare la renumerotare şi trimiteri.

	21. 
	(14) Prin excepţie de la prevederile alin. (10), în cazul angajatorilor care aplică măsura de la alin. (1), acordarea de bonusuri, la salariul de bază, pentru structura de management a angajatorului, se efectuează după finalizarea perioadei de aplicare a măsurii.


	__
	__
	(20) Prin excepţie de la prevederile alin. (15), în cazul angajatorilor care aplică măsura de la alin.(1), acordarea de prime sau alte venituri în afară de salariul de bază stabilit prin contract, pentru persoanele care asigură conducerea şi/sau administrarea societăților, potrivit Legii nr.31/1990, republicată, cu modificările și completările ulterioare, se efectuează după finalizarea perioadei de aplicare a măsurii.

Autori: membrii comisiei


	Nu se urmărește eliminarea bonusurilor de care beneficiază organele de conducere ale unei entități economice, ci numai amânarea acordării acestora  până după finalizarea perioadei de aplicare a măsurii. Aceasta urmărește asigurarea unei echități salariale între angajatori și conducerea entității economice. De asemenea, a fost eliminată sintagma ”structură de management” a angajatorului, care este generală, interpretabilă și implică dificultăți în interpretare.



	22. 
	(15) În lunile în care se aplică reducerea timpului de muncă, în condiţiile prevăzute la alin. (1), angajatorul nu poate iniţia concedieri colective.

(16) Prevederile alin. (1)-(15) se aplică şi în cazul ucenicilor, cu condiţia ca angajatorul să asigure ucenicului accesul la pregătire teoretică şi practică pentru dobândirea competenţelor prevăzute de standardul ocupaţional, respectiv de standardul de pregătire profesională, potrivit Legii nr. 279/2005 privind ucenicia la locul de muncă, republicată, cu modificările ulterioare.
	
	
	(21) În lunile în care se aplică reducerea timpului de muncă, în condiţiile prevăzute la alin. (1), angajatorul nu poate iniţia concedieri colective.

(22) Prevederile alin. (1) -(21) se aplică şi în cazul ucenicilor, cu condiţia ca angajatorul să asigure ucenicului accesul la pregătire teoretică şi practică pentru dobândirea competenţelor prevăzute de standardul ocupaţional, respectiv de standardul de pregătire profesională, potrivit Legii nr. 279/2005 privind ucenicia la locul de muncă, republicată, cu modificările ulterioare.”

Autori: membrii comisiilor

	Pentru respectarea exigențelor impuse de normele de tehnică legislativă, referitoare la renumerotare şi trimiteri.

	23. 
	Art.11. - (1) În vederea decontării sumelor solicitate potrivit art.1 alin.(11), angajatorul trebuie să depună o cerere însoţită de următoarele documente:

a) copie a deciziei privind reducerea timpului de muncă, semnată de angajat că a luat la cunoştinţă;
b) balanţa lunară de verificare, pentru perioada prevăzută la art. 1 alin. (11) lit.b);

c) un acord încheiat cu reprezentanţii sindicatului din cadrul unităţii sau, în cazul în care nu există un sindicat, cu reprezentanţii salariaţilor, referitor la procentul din numărul de salariaţi pentru care s-a dispus reducerea timpului de muncă;

d) lista persoanelor care urmează să beneficieze de indemnizaţia prevăzută la art. 1 alin.(4);

………………


	__
	__
	3. La articolul III, după punctul 1 se introduce un nou punct, pct.11, următorul cuprins:

«11. La articolul 11, partea introductivă şi literele a)-d) ale alineatului (1) se modifică şi vor avea următorul cuprins:

„Art.11. - (1) În vederea decontării sumelor solicitate potrivit art. 1 alin.(16), angajatorul trebuie să depună o cerere însoţită de următoarele documente:

a) copie a deciziei privind reducerea timpului de muncă și dovada aducerii acesteia la cunoştinţa salariaţilor, prin orice mijloace folosite de angajator în mod obişnuit pentru comunicarea cu angajaţii;

b) declaraţie pe propria răspundere a angajatorului, din care să reiasă situația prevăzută la art.1 alin.(16) lit.b);

c) copia acordului încheiat potrivit dispoziţiilor art.1 alin.(2) sau, după caz, dovada informării salariaților acolo unde nu există organizație sindicală îndreptățită să negocieze contractul colectiv de muncă la nivel de unitate sau reprezentanți ai salariaților;

d) lista persoanelor care urmează să beneficieze de indemnizaţia prevăzută la art.1 alin.(7);”»

Autori: membrii comisiilor

	Pentru respectarea exigențelor impuse de normele de tehnică legislativă. 

Pentru trimiteri corecte.

Corelare cu modificările propuse anterior.

Este necesară eliminarea balanței lunare de verificare întrucât sunt beneficiari care nu pot accesa măsura deoarece nu au balanță lunară de verificare ci alte documente financiare, prevăzute de legi speciale și înlocuirea acestui document cu un declaraţie pe propria răspundere din care să reiasă situația necesităţii reducerii timpului de muncă.

	24. 
	Art. 7, alin.(2)

(2) Indemnizaţia prevăzută la art.1 alin. (4) nu se cumulează pentru acelaşi angajat cu măsura prevăzută la art. 5, cu măsurile active de sprijin acordate potrivit art. I şi III din Ordonanţa de urgenţă a Guvernului nr. 92/2020 pentru instituirea unor măsuri active de sprijin destinate angajaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru modificarea unor acte normative şi nici cu măsurile de stimulare a angajatorilor finanţate din bugetul asigurărilor pentru şomaj prevăzute de Legea nr. 76/2002, cu modificările şi completările ulterioare.
	2. La articolul 7, alineatul (2) se modifică şi va avea următorul cuprins:
"(2) Indemnizaţia prevăzută la art.1 alin. (4) nu se cumulează pentru acelaşi angajat, dacă perioadele de acordare se suprapun, cu măsura prevăzută la art. 5, cu măsurile active de sprijin acordate potrivit art. I şi III din Ordonanţa de urgenţă a Guvernului nr. 92/2020 pentru instituirea unor măsuri active de sprijin destinate angajaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru modificarea unor acte normative, aprobată cu completări prin Legea nr.211/2020, şi nici cu măsurile de stimulare a angajatorilor finanţate din bugetul asigurărilor pentru şomaj prevăzute de Legea nr. 76/2002, cu modificările şi completările ulterioare."


	__
	4. La articolul III, alineatul (2) al articolului 7 se modifică şi va avea următorul cuprins:

"(2) Indemnizaţia prevăzută la art.1 alin.(7) nu se cumulează pentru acelaşi angajat, dacă perioadele de acordare se suprapun, cu măsura prevăzută la art.5, cu măsurile active de sprijin acordate potrivit art. I şi III din Ordonanţa de urgenţă a Guvernului nr. 92/2020 pentru instituirea unor măsuri active de sprijin destinate angajaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru modificarea unor acte normative, aprobată cu completări prin Legea nr.211/2020, şi nici cu măsurile de stimulare a angajatorilor finanţate din bugetul asigurărilor pentru şomaj prevăzute de Legea nr. 76/2002, cu modificările şi completările ulterioare."

Autori: membrii comisiilor

	Pentru respectarea exigențelor impuse de normele de tehnică legislativă, referitoare la renumerotare şi trimiteri.

	25. 
	__
	__
	__
	Art.II. – În cuprinsul actelor normative în vigoare, trimiterea la art.1 alin.(4) din Ordonanţa de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, aprobată cu modificări şi completări prin Legea nr.282/2020, cu modificările şi completările ulterioare, precum şi cu cele aduse prin prezenta lege, se consideră a fi făcută la art.1 alin.(7).

Autori: membrii comisiilor

	Pentru trimiteri corecte şi respectarea normelor de tehnică-legislativă, ţinând cont de modificările şi completările aduse la art.1 prin prezenta lege. 

	26. 
	__
	__
	__
	Art.III. - În termen de 30 zile de la data intrării în vigoare a prezentei legi se modifică în mod corespunzător Hotărârea Guvernului nr.719/2020 pentru aprobarea procedurii de decontare şi de plată a sumelor acordate în baza Ordonanţei de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României, Partea I, nr. 794 din 31 august 2020, cu modificările și completările ulterioare.

Autori: membrii comisiilor

	Este necesară modificarea şi completarea HG nr.719/2020 având în vedere modificările şi completările aduse prin prezenta lege.


Anexa nr. 2
AMENDAMENTE RESPINSE
În cursul dezbaterii, Comisiile au respins următorul amendament:

	Nr. crt.
	Text iniţial
	Text propus
(autorul amendamentului)
	Motivarea 
1. Argumente susţinere
2. Argumente respingere
	Camera decizională 

	1. 
	(forma adoptată de comisie)
„Art.1. - (1) Prin derogare de la prevederile art.112 alin. (1) din Legea nr. 53/2003 - Codul muncii, republicată, cu modificările şi completările ulterioare, în cazul reducerii temporare a timpului de muncă, determinate de instituirea stării de urgenţă/alertă/ asediu, în condiţiile legii, pe perioada stării de urgenţă/alertă/asediu, precum şi pe o perioadă de până la 3 luni de la data încetării ultimei perioade în care a fost instituită starea de urgenţă/alertă/asediu, angajatorii au posibilitatea reducerii timpului de muncă a salariaţilor cu cel mult 80% din durata zilnică, săptămânală sau lunară, prevăzută în contractul individual de muncă.
	Domnul deputat Nicolae Pavelescu propune reformularea textului alin.(1) după cum urmează:

„Art.1. - (1) Prin derogare de la prevederile art. 8 alin. (1) și art. 112 alin. (1) din Legea nr. 53/2003 - Codul muncii, republicată, cu modificările şi completările ulterioare, în cazul reducerii temporare a timpului de muncă, determinate de instituirea stării de urgenţă/alertă/asediu, în condiţiile legii, pe perioada stării de urgenţă/alertă/asediu, precum şi pe o perioadă de până la 3 luni de la data încetării ultimei perioade în care a fost instituită starea de urgenţă/alertă/asediu, angajatorii au posibilitatea reducerii timpului de muncă a salariaţilor cu cel mult 50% din durata zilnică, săptămânală sau lunară, prevăzută în contractul individual de muncă.
	1. Nu se justifică majorarea procentului până la care se poate reduce timpul de lucru al salariaţilor.

2. Respins la vot. 


	Cameră decizională

